
 20.4.2020
 BG
 Официален вестник на Европейския съюз
 LI 121/1
 РЕГЛАМЕНТ ЗА ИЗПЪЛНЕНИЕ (ЕС) 2020/544 НА КОМИСИЯТА
 от 20 април 2020 година
 за изменение на приложение I към Регламент (ЕО) No 798/2008 по отношение на вписването за Съединените щати в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 8, както и член 8, точка 1, първа алинея, член 8, точка 4 и член 9, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
 като има предвид, че:
 (1)
 В Регламент (ЕО) No 798/2008 на Комисията (3) се определят изисквания за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.
 (2)
 В Регламент (ЕО) No 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.
 (3)
 Съединените щати фигурират в част 1 от приложение I към Регламент (ЕО) No 798/2008 като трета държава, от която вносът и транзитът на посочените стоки през територията на Съюза не са ограничени поради наличието на високопатогенна инфлуенца по птиците.
 (4)
 В Споразумението между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти (Споразумението) (4), одобрено с Решение 98/258/ЕО на Съвета (5), се предвижда взаимно признаване на мерките за регионализация в случай на възникване на огнища на болест в Съюза или в Съединените щати.
 (5)
 На 8 април 2020 г. Съединените щати потвърдиха наличието на високопатогенна инфлуенца по птиците от подтип H7N3 в стопанство за домашни птици в окръг Chesterfield (Chesterfield County) в щата Южна Каролина. Поради това цялата територия на Съединените щати вече не може да се разглежда като свободна от посочената болест.
 (6)
 Ветеринарните органи на Съединените щати са установили 10-километрова контролна зона около засегнатото стопанство, която включва части от окръзите Chesterfield, Lancaster и Kershaw в щата Южна Каролина. Ветеринарните органи на Съединените щати потвърдиха, че незабавно са преустановили